钦定古今图书集成/明伦汇编/交谊典/第014卷 > 《寄韩谏议注》前人
## 钦定古今图书集成/明伦汇编/交谊典/第014卷 > 《寄韩谏议注》前人

今我不乐思岳阳，身欲奋飞病在床。美人娟娟隔秋
水，濯足洞庭望八荒。鸿飞冥冥日月白，青枫叶赤天
雨霜。玉京群帝集北斗，或骑骐𬴊翳凤皇。芙蓉旌旗
烟雾乐，影动倒景摇潇湘。星宫之君醉琼浆，羽人稀
少不在旁。似闻昨者《赤松子》，恐是汉代韩张良。昔随
刘氏定长安，帷幄未改神惨伤。国家成败吾岂敢，色
难腥腐餐枫香。《周南》留滞古莫惜，南极老人应寿昌。
美人何为隔秋水，焉得置之贡玉堂。